alexandrainst/scandi-wiki huggingface dataset:
Arnór Hannibalsson

Arnór Hannibalsson (24. mars 1934 – 28. desember 2012) var íslenskur heimspekingur og prófessor í heimspeki við Háskóla Íslands. Arnór lauk meistaraprófi í heimspeki frá háskólanum í Moskvu og doktorsprófi í heimspeki frá háskólanum í Edinborg á Skotlandi.

Arnór fékkst einkum við fagurfræði, söguspeki, þekkingarfræði og vísindaheimspeki.

Arnór var sonur Hannibals Valdimarssonar og konu hans, Sólveigar Ólafsdóttur og átti sex systkini, þ.á m. Ólaf Hannibalsson og Jón Baldvin Hannibalsson og tvo hálfbræður.

Þóra Arnórsdóttir fjölmiðlakona og frambjóðandi til embættis forseta Íslands árið 2012, er dóttir Arnórs.

Helstu rit 
 1999 Moskvulínan: Kommúnistaflokkur Íslands og Komintern, Halldór Laxness og Sovétríkin
 1987 Söguspeki
 1987 Fagurfræði
 1985 Um rætur þekkingar
 1985 Heimspeki félagsvísinda
 1979 Siðfræði vísinda
 1978 Rökfræðileg aðferðafræði

Fagurfræðingar
Íslenskir heimspekingar
Prófessorar við Háskóla Íslands
Þekkingarfræðingar
Richard Rorty

Richard McKay Rorty (4. október 1931 í New York – 8. júní 2007) var bandarískur heimspekingur. Rorty kenndi heimspeki við Wellesley College, Princeton University og University of Virginia en síðast almenna bókmenntafræði við Stanford University.

Rorty var í upphafi rökgreiningarheimspekingur en komst síðar í kynni gagnhyggjuna, einkum í gegnum rit Johns Dewey, sem hafði veruleg áhrif á viðhorf hans. Hann varð auk þess fyrir áhrifum frá W.V.O. Quine og Wilfrid Sellars. Síðar varð Rorty æ meira fyrir áhrifum frá meginlandsheimspeki, t.d. höfundum á borð við Søren Kierkegaard, Martin Heidegger, Michel Foucault og Jacques Derrida.

Helstu ritverk 
 Philosophy and Social Hope (New York: Penguin, 2000).
 Truth and Progress: Philosophical Papers III (Cambridge: Cambridge University Press, 1998).
 Achieving Our Country: Leftist Thought in Twentieth Century America (Cambridge, Mass.: Harvard University Press, 1998).
 Essays on Heidegger and Others: Philosophical Papers II (Cambridge: Cambridge University Press, 1991).
 Objectivity, Relativism and Truth: Philosophical Papers I (Cambridge: Cambridge University Press, 1991).
 Contingency, Irony, Solidarity (Cambridge: Cambridge University Press, 1989).
 Consequences of Pragmatism (Minneapolis: University of Minnesota Press, 1982).
 Philosophy and the Mirror of Nature (Princeton: Princeton University Press, 1979).

Heimild

Tengt efni 
 Gagnhyggja

Tengill 
 

Rorty, Richard
Rorty, Richard
Rorty, Richard
Rorty, Richard
Rorty, Richard
1419

Árið 1419 (MCDXIX í rómverskum tölum)

Á Íslandi 

 13. apríl - Á skírdag gerði mikið óveður með snjókomu. Hálfur þriðji tugur enskra skipa fórst við strendur Íslands.
 1. júlí - Eiríkur af Pommern hylltur konungur á Alþingi en um leið notuðu þingmenn tækifærið til að kvarta yfir því að um langt skeið hefðu ekki komið sex skip af Noregi árlega eins og kveðið var á um í Gamla sáttmála.
 Árni Ólafsson Skálholtsbiskup fór úr landi og átti ekki afturkvæmt.
 Jón Tófason Hólabiskup kom til landsins með Hannesi Pálssyni og fleirum, átta árum eftir að hann var vígður biskup. Hafði þá verið biskupslaust á Hólum frá 1402.
 Arnfinnur Þorsteinsson var hirðstjóri, þó ekki nema í eitt ár.
 Arnfinnur hirðstjóri veitti tveimur erlendum kaupmönnum leyfi til að kaupa og selja í Vestmannaeyjum og um allt land hvað sem þeir vildu og hafa skip sitt til útróðra þar sem þeim sýndist.

Fædd

Dáin

Erlendis 
 19. janúar - Hundrað ára stríðið: Rúðuborg gafst upp fyrir Hinriki 5..
 Portúgalar uppgötvuðu Madeiraeyjar.
 Háskólinn í Rostock stofnaður, elsti háskóli í Norður-Evrópu.

Fædd

Dáin
 16. ágúst - Venseslás 4., konungur Bæheims (f. 1361).
 10. september - Jóhann óttalausi, hertogi af Búrgund (myrtur) (f. 1371).
 22. nóvember - Jóhannes XXIII mótpáfi.

1419
1411-1420
1420

Árið 1420 (MCDXX í rómverskum tölum)

Á Íslandi

 22. júní - Árni Helgason biskup skrifaði undir viðurkenningu um að skulda Eiríki konungi af Pommern 3000 enska nóbíla, sem var geysimikið fé. Hann gat aldrei greitt skuldina og dó líklega erlendis sama ár.
 Helgi Styrsson varð hirðstjóri sunnan og austan.
 Þorsteinn Ólafsson varð hirðstjóri norðan og vestan.
 Þorleifur Árnason sigldi til Noregs og lenti í átökum við enska sjóræningja.
 Englendingar eru sagðir hafa komið á þremur skipum á Skagafjörð, gengið þar á land og rænt og ruplað. 

Fædd

Dáin
 Vigfús Ívarsson hirðstjóri.

Erlendis 
 21. maí - Troyes-sáttmálinn undirritaður þar sem Kark 6. Frakkakonungur lýsti Hinrik 5. Englandskonung réttmætan erfingja sinn og gerði þar með Karl son sinn, síðar Karl 7. Frakkakonung, arflausan.
 25. maí - Hinrik sæfari varð stórmeistari Kristsreglunnar.
 Portúgalinn João Gonçalves Zarco uppgötvaði Madeira.
 Katrín af Valois giftist Hinrik 5. Englandskonungi.

Fædd
 Tomás de Torquemada, fyrsti yfirmaður spænska rannsóknarréttarins (d. 1490).

Dáin

1420
1411-1420
1454

Árið 1454 (MCDLIV í rómverskum tölum)

Á Íslandi 

 Brandur Jónsson varð lögmaður norðan og vestan.
 Í Gottskálksannál segir að 18 útilegumenn hafi verið teknir á Staðarfjöllum í Skagafirði og hengdir á Reynistað, allir nema einn.

Fædd

Dáin

Erlendis 

 4. febrúar - Þrettán ára stríðið: Leyndarráð prússneska sambandsins sendi stórmeistara Þýsku riddaranna formlega tilkynningu um óhlýðni.
 6. mars - Kasimír 4. Póllandskonungur hafnaði bandalagi við Þýsku riddarana.
 Hinrik Kaldajárn sagði af sér sem erkibiskup í Niðarósi eftir harðar deilur við Kristján 1. Danakonung og Marcellus Skálholtsbiskup.
 Fyrsta vestræna skjalið með dagsetningu var prentað í Mainz þetta ár í prentsmiðju Gutenbergs. Það var aflátsbréf.

Fædd
 9. mars - Amerigo Vespucci, ítalskur landkönnuður (d. 1512).
 Pinturicchio, ítalskur listmálari (d. 1513).

Dáin
 20. júlí - Jóhann 2., konungur Kastilíu (f. 1405).

1454
1451-1460
1453

Árið 1453 (MCDLIII í rómverskum tölum)

Atburðir 

 2. apríl - Umsátrið um Konstantínópel hófst.
 29. maí - Endalok Býsans þegar Konstantínópel féll fyrir her Mehmets 2. Tyrkjasoldáns.
 Þýskur gullsmiður, Johann Gutenberg, fann upp prentvél með lausum stöfum.
 17. júlí - Hundrað ára stríðið: Frakkar, undir stjórn Jean Bureau, gjörsigruðu Englendinga undir stjórn John Talbot sem féll.
 19. október - Hundrað ára stríðinu lauk þegar Frakkar náðu aftur Bordeaux. Englendingar héldu einungis Calais eftir í Frakklandi.

Fædd

Dáin 

1453
1451-1460
1463

Árið 1463 (MCDLXIII í rómverskum tölum)

Atburðir

Fædd 
 24. febrúar - Giovanni Pico della Mirandola, ítalskur heimspekingur (d. 1494).

Dáin 

1463
1461-1470
1462

Árið 1462 (MCDLXII í rómverskum tölum)

Á Íslandi 

 Jón Stefánsson Krabbe varð biskup í Skálholti.
 Ólafur Rögnvaldsson biskup lét sex presta sverja að Drangey væri eign Hólakirkju.

Fædd

Dáin

Erlendis 
 28. mars - Ívan mikli tók við af föður sínum Vasilíj 2. sem stórfursti af Moskvu.
 Portúgalar hófu landnám á Grænhöfðaeyjum.
 Fyrsta bókin sem prentuð var á Ítalíu,  L'imitazione di Cristo, kom út í Róm.

Fædd
 2. janúar - Piero di Cosimo, ítalskur málari (d. 1521).
 27. júní - Loðvík 12., konungur Frakklands (d. 1515).

Dáin
 27. mars - Vasilíj 2., stórfursti af Moskvu (f. 1415).

1462
1461-1470
1472

Árið 1472 (MCDLXXII í rómverskum tölum)

Atburðir 

 Danakonungur sendir Diðrik Píning og Hans Pothorst í landkönnunarleiðangur til Grænlands.
 20. febrúar - Skotakonungur fær Orkneyjar og Hjaltlandseyjar frá Norðmönnum í heimanmund með Margréti frá Danmörku þegar hún giftist Jakobi III Skotakonungi..

Fædd 
 Lucas Cranach eldri, þýskur listmálari (d. 1553).

Dáin 

1472
1471-1480
1471

Árið 1471 (MCDLXXI í rómverskum tölum)

Á Íslandi 

 Krossreið síðari.
 Sveinn spaki Pétursson Skálholtsbiskup veitti Þorleifi Björnssyni hirðstjóra og Ingunni Helgadóttur konu hans aflausn vegna sjö barneigna.
 Fyrsta Hansaskipið kom til Hafnarfjarðar.

Fædd

Dáin
 Jón Pálsson Maríuskáld (f. um 1390).

Erlendis 

 20. maí - Játvarður 4. varð konungur Englands eftir morðið á Hinriki 6.
 25. ágúst - Sixtus IV kjörinn páfi.
 Kristján 1. Danakonungur beið ósigur fyrir her Svía í orrustunni við Brunkeberg. Þar féll Árni sonur Björns Þorleifssonar hirðstjóra og Ólafar ríku.
 Skotakonungur fékk Hjaltland og Orkneyjar frá Noregskonungi sem veð fyrir ógreiddum heimanmundi og lánum.
 Fyrsta þekkta skylmingahandbókin kom út á Spáni.

Fædd
 21. maí - Albrecht Dürer, þýskur listmálari (d. 1528).
 7. október - Friðrik 1. Danakonungur (d. 1533).

Dáin
 Maí - Hinrik 6. Englandskonungur myrtur í Tower of London (f. 1421).
 26. júlí - Páll II páfi (f. 1418).

1471
1471-1480
1482

Árið 1482 (MCDLXXXII í rómverskum tölum)

Á Íslandi 

 Þorleifur Björnsson kom heim frá Noregi með hirðstjóravöld og fyrirskipun frá norska ríkisráðinu um að skipti á eigum Guðmundar ríka Arasonar, sem gerð höfðu verið á Alþingi 1480, skyldu ógild.
 Þorleifur Björnsson lét reisa virki á Reykhólum.
 Andrés Guðmundsson kom að Reykhólum þegar Þorleifur var ekki heima og náði virkinu á sitt vald. Hann settist þar að með flokk manna, þar á meðal nokkrar erlendar skyttur, og er þar fyrst getið um byssur á Íslandi.

Fædd

Dáin

Erlendis 
 Portúgalar reistu Elmina-kastala á Gullströndinni til að hafa stjórn á gullversluninni.
 Portúgalskir sæfarar fundu mynni Kongófljóts.
 Tatarar frá Krímskaga réðust á Kiev.
 Leonardo da Vinci setti fram hugmynd að brynvörðu farartæki til að nota á vígvelli, eins konar skriðdreka.
 Fyrsta bók sem prentuð var á Norðurlöndum prentuð í Danmörku.

Fædd

Dáin
 27. mars - María af Búrgund, kona Maxímilíans 1. keisara (f. 1457).
 25. ágúst - Margrét af Anjou, Englandsdrottning, kona Hinriks 6. (f. 1429).
 Luca della Robbia, ítalskur myndhöggvari (f. 1400).

1482
1481-1490
1456

Árið 1456 (MCDLVI í rómverskum tölum)

Á Íslandi 

 Óljósar heimildir um neðansjávargos nálægt Íslandi, líklega á Reykjaneshrygg.
 Marcellus Skálholtsbiskup fékk Vestmannaeyjar að léni hjá Kristjáni 1. Danakonungi.

Fædd

Dáin

Erlendis 

 8. júní - Halastjarna Halleys birtist á himni.
 7. júlí - Dómstóll skipaður af Kalixtusi III páfa felldi dóminn yfir Jóhönnu af Örk úr gildi og lýsti hana saklausa.
 21. - 22. júlí - Orrustan um Belgrad: Her János Hunyadi stökkti her Mehmets II Tyrkjasoldáns á flótta.
 20. ágúst - Vlad Drakúla felldi Vladislav 2. fursta af Vallakíu í bardaga og gerðist sjálfur fursti.
 Luigi de Cadamosto fann Grænhöfðaeyjar.

Fædd
 11. júní - Anne Neville, kona Ríkharðs 3. Englandskonungs (d. 1485).
 23. júní - Margrét af Aldinborg, síðar drottning Jakobs 3. Skotakonungs (d. 1486).

Dáin
 1. nóvember - Edmund Tudor, jarl af Richmond, faðir Hinriks 7. Englandskonungs.

1456
1451-1460
1457

Árið 1457 (MCDLVII í rómverskum tölum)

Á Íslandi 

 Björn Þorleifsson ríki varð hirðstjóri og riddari.

Fædd

Dáin
 Gottskálk Keniksson, Hólabiskup.

Erlendis 

 Edókastali byggður þar sem nú er Tókýó.
 24. febrúar - Karl Knútsson Bonde Svíakonungur flúði til Danzig eftir uppreisn Jöns Bengtsson Oxenstierna, erkibiskups.
 9. maí - Karl Knútsson Bonde lánar Danzigborg háa fjárhæð gegn veði. Lánið var ekki endurgreitt fyrr en 1704, þegar Karl 12. krafðist greiðslu.
 3. júlí - Kristján 1. var krýndur konungur Svíþjóðar í Uppsölum.
 2. september - Skanderbeg, þjóðhetja Albana, vinnur sigur á 80.000 manna her Tyrkja her í orrustunni við Albulena.
 Fyrsta prentaða bókin sem unnt er að ársetja með vissu var gefin út í Mainz í Þýskalandi, þýsk þýðing á Davíðssálmum.
 Lög sett í Skotlandi sem bönnuðu iðkun golfíþróttar og knattspyrnu. Jakob 2. vildi fremur að þegnar hans stunduðu bogfimi og aðrar bardagaíþróttir.

Fædd
 28. janúar - Hinrik 7., konungur Englands (1509).
 13. febrúar - María af Búrgund, kona Maximilians 1., keisara (d. 1482).
 Filippino Lippi, ítalskur listmálari (d. 1504).

Dáin
 23. nóvember - Ladislás Posthumus, konungur Bæheims og Ungverjalands (f. 1440).

1457
1451-1460
1458

Árið 1458 (MCDLVIII í rómverskum tölum)

Á Íslandi 

 12. júní - Ólafur Rögnvaldsson prestur á Breiðabólstað í Vesturhópi valinn Hólabiskup á prestastefnu á Víðivöllum í Skagafirði.

Fædd

Dáin
 Vatnsfjarðar-Kristín Björnsdóttir (f. um 1374).
 Jón Þorkelsson ábóti í Helgafellsklaustri dó í páfagarði.

Erlendis 

 24. janúar - Matthías 1. varð konungur Ungverjalands.
 19. ágúst - Enea Silvio Piccolomini varð Píus II páfi.
 Magdalen College við Oxford-háskóla stofnað.
 Lög sett í Feneyjum sem bönnuðu karlmönnum að klæðast kvenbúningum á kjötkveðjuhátíðinni og smygla sér þannig inn í nunnuklaustrin.

Fædd
 3. október - Heilagur Kasimír, prins af Póllandi og hertogi af Litháen (d. 1484).

Dáin
 27. júní - Alfons 5. konungur af Aragóníu (f. 1396).
 6. ágúst - Kalixtus III páfi (f. 1378).
 26. desember - Arthúr 3., hertogi af Bretagne (f. 1393).

1458
1451-1460
1468

Árið 1468 (MCDLXVIII í rómverskum tölum)

Atburðir 

 Hansakaupmenn hefja verslun á Íslandi.

Fædd

Dáin 

1468
1461-1470
1467

Árið 1467 (MCDLXVII í rómverskum tölum)

Á Íslandi 

 Björn Þorleifsson hirðstjóri veginn af enskum sjómönnum ásamt sjö öðrum á Rifi á Snæfellsnesi. Þorleifur sonur hans var tekinn höndum en síðar keyptur laus.

Fædd

Dáin
 Björn Þorleifsson hirðstjóri (f. 1408).

Erlendis 
 Karl Knútsson Bonde varð konungur Svíþjóðar í þriðja sinn og nefndist eftir það Karl 2. (nú Karl 8.).
 Onin-borgarastyrjöldin hefst í Japan og þar með Sengokutímabilið.

Fædd
 1. janúar - Sigmundur 1., konungur Póllands og stórhertogi af Litháen (d. 1548).

Dáin
 15. júní - Filippus 3., hertogi af Búrgund (f. 1396).
 3. september - Elinóra af Portúgal, keisaraynja hins Heilaga rómverska keisaradæmis, kona Friðriks 3. keisara (f. 1434).
 15. desember - Jöns Bengtsson Oxenstierna, erkibiskup í Svíþjóð (f. um 1417).

1467
1461-1470
Paul McCartney

Sir James Paul McCartney (fæddur 18. júní 1942) er breskur söngvari, tónlistarmaður og lagahöfundur. Hann var einn af meðlimum Bítlanna. Eftir Bítlana hóf hann sólóferil undir eigin nafni og með hljómsvetinni Wings. Hann er í heimsmetabók Guinness fyrir að vera sá tónlistarmaður og lagahöfundur sem mestum árangri hefur náð í tónlistarsögunni, með 60 gulldiska og 100 milljónir seldra platna.

Einkalíf
Paul hefur misst bæði móður sína, Mary McCartney, þann (31. október 1956) og konu, Lindu Louise Eastman McCartney, þann (17. apríl 1998), úr brjóstakrabbameini. Paul eignaðist 3 börn með Lindu: Mary, Stellu og James en hann gekk einnig dóttur hennar frá fyrra sambandi, Heather, í föðurstað. Árið 2003 eignaðist hann dótturina Beatrice með þáverandi eiginkonu, Heather Mills. Hann hefur gifst tvisvar eftir samband sitt með Lindu, síðast Nancy Shevell árið 2011. 

Paul er grænmetisæta og hefur lagt baráttunni fyrir dýravelferð lið. Þar að auki hefur hann barist gegn jarðsprengjum með eiginkonum sínum Lindu og Heather.
Paul McCartney hefur einu sinni komið til Íslands, árið 2000, þar sem hann meðal annars fór í Perluna en þar var ráðstefna um jarðsprengjur.

Sólóplötur
McCartney (1970)
Ram (1971) (Paul & Linda McCartney)
McCartney II (1980)
Tug of War (1982)
Pipes of Peace (1983)
Give My Regards to Broad Street (1984)
Press to Play (1986)
Снова В СССР (1988) (ábreiðuplata)
Flowers in the Dirt (1989)
Off the Ground (1993)
Flaming Pie (1997)
Run Devil Run (1999) (ábreiðuplata)
Driving Rain (2001)
Chaos and Creation in the Backyard (2005)
Memory Almost Full (2007)
Kisses on the Bottom (2012) (ábreiðuplata)
New (2013)
Egypt Station (2018)
McCartney III (2020)

Wings
Wild Life (1971)
Red Rose Speedway (1973)
Band on the Run (1973)
Venus and Mars (1975)
Wings at the Speed of Sound (1976)
London Town (1978)
Back to the Egg (1979)

Klassísk tónlist
Paul McCartney's Liverpool Oratorio (1991) (með Carl Davis)
Standing Stone (1997)
Working Classical (1999)
Ecce Cor Meum (2006)
Ocean's Kingdom (2011) (með Peter Martins)

Bítlarnir
Breskir tónlistarmenn
Enskir bassaleikarar

Tilvísanir
George Harrison

George Harrison (25. febrúar 1943 – 29. nóvember 2001) var gítar- og sítarleikari, söngvari, laga- og textahöfundur, upptökustjóri og plötu- og kvikmyndaframleiðandi. Hann var einn af fjórum meðlimum Bítlanna og síðar einn af fimm meðlimum súperhljómsveitarinnar Traveling Wilburys. Hann aðhylltist Hindúisma á 7. áratug 20. aldar og mátti greina það í ýmsum verka hans síðar. 

Harrison var tvígiftur. Fyrri kona hans var fyrirsætan Pattie Boyd og voru þau gift frá 1966 til 1974. Seinni kona hans var Olivia Trinidad Arias. Þau eignuðust einn son: Dhani Harrison. 
Harrison var náinn vinur Erics Claptons. Hann er sá eini af Bítlunum sem gaf út sjálfsævisögu. Hún kom út 1980 og heitir Ég um mig frá mér til mín (I Me Mine). 

Hann lést úr hálskrabbameini þann 29. nóvember árið 2001.

Sólóskífur
Wonderwall Music (1968)
Electronic Sound (1969)
All Things Must Pass (1970)
Living in the Material World (1973)
Dark Horse (1974)
Extra Texture (Read All About It) (1975)
Thirty Three & 1/3 (1976)
George Harrison (1979)
Somewhere in England (1981)
Gone Troppo (1982)
Cloud Nine (1987)
Brainwashed (2002)

Harrison, George
Vasco da Gama-brúin

Vasco da Gama brúin er brú yfir Tagus ána sem rennur um Lissabon, Portúgal. Hún er önnur lengsta brú í Evrópu, eða alls 17.200 metrar. Brúin var nefnd í höfuðið á portúgalska landkönnuðinum Vasco da Gama.

Brúin var hönnuð fyrir jarðskjálfta 4,5 sinnum stærri en jarðskjálftinn sem lagði Lissabon í rúst árið 1755 (talinn vera 8,7 stig) og hún þolir allt að 250 kílómetra vindhraða á klukkustundu.

Vinna við brúna hófst árið 1995 og hún var opnuð fyrir umferð þann 29. mars árið 1998, aðeins 18 mánuðum eftir að vinna við hana hófst og 500 árum eftir að Vasco da Gama fann sjóleiðina frá Evrópu til Indlands.

Það kostar 2,15 evrur að fara yfir brúna til norðurs en farþegar á suðurleið greiða ekkert gjald.

Tilvísanir 

Brýr í Portúgal
Lissabon
Vodafone

Vodafone Group er breskt farsímafyrirtæki með höfuðstöðvar í Newbury, Berkshire, Englandi. Fyrirtækið er stærsta farsímafyrirtæki heimsins, sé miðað við veltu, og starfar í 27 löndum. Fyrirtækið á jafnframt samvinnu við önnur fyrirtæki (án þess að eiga hlut í þeim) í 32 löndum. Nafn fyrirtækisins stendur fyrir VOice-DAta-Fax-Over-NEt.

Bresk fyrirtæki
Símafyrirtæki
Serra da Estrela

Serra da Estrela (ísl: fjallgarður stjarna) er hæsti fjallgarður Portúgals og í honum er hæsti tindurinn á meginlandi Portúgals (Pico fjallið á Asóreyjunum er hærra), 1.993 metrar. Konungur Portúgals, João V, skipaði svo fyrir á 19. öld að 7 metra hár turn yrði reistur á tindinum svo hann næði 2000 metrunum.

Fjöll í Portúgal
Madredeus

Madredeus er portúgölsk hljómsveit sem helst er þekkt fyrir að blanda saman fado og nútíma þjóðlagatónlist. Nafn hljómsveitarinnar er dregið af klaustri þar sem hljómsveitin byrjaði að spila, Madre de Deus (ísl: guðsmóðirin).

Hróður hljómsveitarinnar barst utan Portúgals þegar bandaríski leikstjórinn Wim Wenders bað um að fá að nota tónlist hennar í kvikmyndinni Lisbon Story.

Hljómsveitin hefur selt yfir 3 milljónir platna um allan heim.

Videos 
O Navio (The Ship): http://www.youtube.com/watch?v=dfVlzgZRWFo&feature=related
O Pomar das Laranjeiras (The Orange-tree Orchard): http://www.youtube.com/watch?v=R66UVTHv1o4&feature=related
Adeus (Good-bye): http://www.youtube.com/watch?v=uLwrjQkytfc&feature=related
Coisas Pequenas (Small Things): http://www.youtube.com/watch?v=1vZpw6SlK5A&feature=related
O Mar (The Sea): http://www.youtube.com/watch?v=YSe35k04UWc&feature=related
O Paraíso (Paradise): http://www.youtube.com/watch?v=WT4yrqpHvjE&feature=related
Vem (Come): http://www.youtube.com/watch?v=40CpthZMudI&feature=related

Portúgalskar hljómsveitir
Eça de Queirós

José Maria Eça de Queirós eða einfaldlega Queiroz (25. nóvember, 1845 – 16. ágúst, 1900) er frægasti rithöfundur portúgala fyrr og síðar.

Meðal verka hans eru: Glæpur föður Amaro (O Crime do Padre Amaro), ráðgáta Sintra vegarins (O Mistério da Estrada de Sintra) og Bazilio frændi (O Primo Bazilio).

Portúgalskir rithöfundar
Heilsokkar

Heilsokkar (eða hæðarsokkar) eru sokkar sem ná vel upp fyrir hné.

Tenglar 
 

Fatnaður
Vattarsaumur

Vattarsaumur eða nálbragð  er útsaumur með stórri nál úr tré, beini eða málmi. Líkt og í prjóni og hekli var þráðurinn lykkjaður en í grundvallaratriðum var aðferðin annars eðlis. Áferðin á vattarsaum svipar til hekls en teygjanleikinn er ekki sá sami. Vattarsaumur er forn saumaðferð sem notuð var áður en Íslendingar lærðu að prjóna. Hlutir unnir með vattarsaumi eru sterkir en ekki teygjanlegir.

Tenglar 
Nalbinding
 Nålebinding Techniques in the Viking Age
 Naalbinding
 Basic Nålbinding
 Neulakinnas 
  Nalbinding 101: The ųle stitch 
Nalbinding Socks: Methods of Construction

Útsaumur
Jótland

Jótland (eða Jótlandsskagi) er meginlandshluti Danmerkur. Skaginn er ekki með náttúruleg landamæri í suðri þar sem hann tengist evrópska meginlandinu en þau skil hafa ýmist legið eftir Saxelfi, Egðu, Danavirki, dansk-þýsku landamærin frá 1920 eða við Konungsá.

Nafnið Jótland þýðir einfaldlega „land Jótanna“, en „Jótar“ er hugsanlega skylt orðinu „ýtar“ sem þýðir menn. Annar möguleiki og líklegri er að Jótland/Jutland sé afbrigði af nafninu Götaland, sem af Svíum er borið fram Jötaland.

Nyrsti hluti skagans er raunar eyja og kallast Vendsyssel-Thy eða Norðurjóska eyjan: Nørrejyske Ø eða Jótland norður af Limafirði: Jylland nord for Limfjorden.

Landafræði Danmerkur
Skandinavía

Skandinavía er fornt hugtak sem hefur hvorki einhlíta merkingu á íslensku né öðrum málum.

Greina má milli þriggja nota:

 Skandinavía sem landafræði- og jarðfræðilegt hugtak yfir löndin Noreg, Svíþjóð og þann hluta Finnlands sem er á Skandinavíuskaga.

 Skandinavía sem pólitískt og menningarlegt hugtak yfir þau samfélög sem hafa skandinavísk mál að móðurmáli, það er dönsku, norsku eða sænsku.

 Á mörgum tungumálum er Skandinavía notað sem samheiti yfir Norðurlönd. Það er að auk Danmerkur, Noregs og Svíþjóðar, eru einnig Ísland, Færeyjar, Finnland, Áland og Grænland talin til Skandinavíu.

Orðsifjar 
Heitið er dregið af latneska heitinu Scandināvia. Það deilir trúlega uppruna með heitinu Skánn. Bæði heitin Skandinavía og Skánn eru talin eiga upptök í frumgermönsku rótinni *Skaþinawjō (af *skaþô (skaði) og *awjō (ey)) sem síðar myndaði Scedenig í fornensku og Skáney í fornnorrænu, sem er nú Skánn á íslensku.  Heitið Skandinavía merkti þá hugsanlega skaðleg ey, sem hefur ef til vill átt við varasamar sandeyrar og sker undan ströndum Skáns.

Elsta heimildin sem nefnir Skandinavíu er Náttúrusaga Pliníusar eldri (23–79 e.Kr.). Ýmsar tilvísanir finnast einnig í ritum eftir Pýþeas, Tacítus, Ptolemaios, Prokopios och Jordanes. Talið er að það heiti sem Pliníus notaði sé af vesturgermönskum uppruna, og hafi í fyrstu átt við Skán.

Tengt efni 
 Norðurlönd
 Fennóskandía

Tenglar

Heimildir 

Norðurlönd
Egða

Egða (danska: Ejderen; þýska: Eider) er fljót sem myndar söguleg landamæri milli hertogadæmanna Slésvíkur og Holsetalands. Á miðöldum markaði áin landamæri Danmerkur og Þýskalands.

Egða er um 180 kílómetra löng og er lengsta fljót í þýska sambandsríkinu Slésvík-Holtsetalandi. Upptök hennar eru sunnan við Kíl og þaðan rennur hún bugðótta leið út í Norðursjó. Hún rennur í gegnum bæina Bordesholm, Kíl, Rendsborg, Friedrichstadt og Tönning. Á 110 kílómetra kafla er hún skipgeng þar eð hún er hluti af Egðuskurðinum og Kílarskurðinum.

Fljót í Þýskalandi
Hampshire-sýsla, Vestur-Virginíu

Hampshire er sýsla í austurhluta Vestur-Virginíu í Bandaríkjunum. Íbúafjöldi sýslunnar var 21.542 árið 2004. Sýslan er 1.670 km² að flatarmáli. Hampshire er gömul sýsla í Vestur-Virginíu. Sýslan var mynduð 1753 úr hlutum sýslanna Frederick og Augusta. Sýslan dregur nafn sitt af Hampshire í Englandi.

Aðliggjandi svæði 
Mineral-sýsla (vestri)
Allegany-sýsla (Maryland) (norðri)
Morgan-sýsla (norðaustri)
Frederick-sýsla (Virginía) (austri)
Hardy-sýsla (suðri)
Grant-sýsla (suðvestri)

Borgir og bæir 
Capon Bridge
Romney (Höfuðborg)

Sveitarfélög 

Hampshire